གཉིསདམངས་འཚོ་ལེགས་བཅོས་ལ་སྐུལ་འདེད་གཏོང་རྒྱུར་སེམས་ཁུར་བྱས་པ།ཨུ་ཡོན་རྣམ་པས་ཐོག་མཐའ་བར་གསུམ་དུ་དམངས་འཚོ་ལེགས་བཅོས་དང་མི་སེམས་གཅིག་སྒྲིལ་བྱེད་རྒྱུ་དེ་འགན་སྒྲུབ་ཀྱི་ཐོག་མའི་དམིགས་ས་དང་དོན་ལ་བབས་སར་བརྩིས་ནས་རང་རྟོགས་ངང་དམངས་ཀྱི་དོན་དུ་འགན་འཁྲི་སྒྲུབ་པའི་བསམ་གཞི་ལག་ལེན་བསྟར་བ་དང་།རིགས་ཁོངས་མང་ཚོགས་ཀྱིས་དོ་སྣང་ཆེ་ཤོས་བྱེད་པ་དང་།མང་ཚོགས་དང་ཐད་ཀར་འབྲེལ་བ་ཆེ་ཤོས་ཡོད་པ།མང་ཚོགས་ལ་འཕྲལ་མཁོ་ཆེ་ཤོས་ཡིན་པ་བཅས་ཀྱི་ཁེ་ཕན་གྱི་གནད་དོན་ནས་འགོ་བཙུགས་ཏེ།ཏང་དང་རྒྱལ་ཁབ་ཀྱི་དམངས་ཕན་སྲིད་ཇུས་ཁག་ལག་བསྟར་དོན་འཁྱོལ་བྱེད་རྒྱུ་དང་།ལྗོངས་ཏང་ཨུད་ཀྱིས་དམངས་ཕན་ཐད་ཀྱིབྱ་བ་དངོས་བཅུཡག་པོ་བསྒྲུབ་རྒྱུ་སོགས་ལ་དམ་པོར་དམིགས་ཤིང་།ལས་ཞུགས་དང་།སློབ་གསོ།སྨན་བཅོས་འཕྲོད་བསྟེན།སྤྱི་ཚོགས་འགན་སྲུང་།དབུལ་གྲོལ་འགག་སྒྲོལ་གྱི་དམག་འཐབ་ལ་རྒྱལ་ཁ་ལེན་རྒྱུ་སོགས་ཀྱི་ཐད་ལ་དམིགས་ནས་ཐབས་འདོན་ཇུས་འདོན་ཧུར་ཐག་བྱས་ཤིང་།ལོ་ལྔའི་རིང་།ཁྱོན་དེའི་རིགས་ཀྱི་གྲོས་གཞི་ཁག་བཏོན་པ་དེས་གྲོས་ཁོངས་སུ་བཅུག་པའི་གྲོས་གཞི་ཡོངས་ཀྱི་བཟུང་ཡོད།དཔེར་ན།ཐེམ་ཁོངས་བོད་ནས་ཡིན་པའི་སློབ་ཆེན་ཐོན་པའི་སློབ་མ་དང་ཕྲན་ཚེགས་ཁེ་ལས་ཀྱི་གསར་གཏོད་ལས་གཏོད་ལ་རོགས་སྐྱོར་བྱེད་རྒྱུའི་གཟིགས་སྐྱོང་སྲིད་ཇུས་ཀྱི་མཛུབ་ཁྲིད་རང་བཞིན་གྱི་བསམ་འཆར་བཟོ་འདོན་བྱེད་རྒྱུའི་སྐོར་གྱི་གྲོས་གཞིདང་།ཀུན་སྤྱོད་སློབ་གསོའི་དཔྱད་གདེང་མ་ལག་གསར་འཛུགས་བྱས་ནས་སློབ་མའི་ཀུན་སྤྱོད་དང་།ཤེས་རིགགཟུགས་པོ།མཛེས་རྩལ།ངལ་རྩོལ་བཅས་ཕྱོགས་ཡོངས་ནས་གོང་འཕེལ་འགྲོ་བར་སྐུལ་འདེད་གཏོང་རྒྱུའི་སྐོར་གྱི་གྲོས་གཞིསྤྱི་པའི་སྨན་བཅོས་འཕྲོད་བསྟེན་གྱིཚོགས་སྒྲིག་རྣམ་པའིབོད་སྐྱོར་ལས་དོན་དེ་ཕྱོགས་ཡོངས་ལ་ཁེབས་པར་བྱེད་རྒྱུའི་ལམ་སྲོལ་འཛུགས་པ་དང་ཚགས་ཚུད་དུ་གཏོང་རྒྱུའི་སྐོར་གྱི་གྲོས་གཞིརིམ་ཁག་སྨན་བཅོས་ཚན་ཁག་ཏུ་ཞིང་འབྲོག་པ་སྨན་བཅོས་བྱེད་སྐབསདུས་ཐོག་རྩིས་རྒྱགབྱེད་སྲོལ་ཁྱབ་སྤེལ་གཏོང་རྒྱུའི་སྐོར་གྱི་གྲོས་གཞིབོད་རང་སྐྱོང་ལྗོངས་ཀྱི་དབུལ་སྐྱོར་དང་དཀའ་ངལ་ཡོད་མཁན་ལ་རོགས་སྐྱོར་བྱེད་པའི་སྲོལ་ཡིག་བཟོ་འབེབས་བྱེད་རྒྱུསོགས་ཀྱི་གྲོས་གཞིར་འབྲེལ་ཡོད་སྡེ་ཚན་གྱིས་དུས་ཐོག་ཏུ་བསམ་འཆར་དང་གྲོས་འགོ་དང་ལེན་བྱས་པས་དམངས་འཚོའི་སྲིད་ཇུས་དོན་འཁྱོལ་དང་དམངས་འཚོའི་གནད་དོན་ཐག་གཅོད་བྱེད་རྒྱུར་སྔར་བས་སྐུལ་འདེད་ཐེབས་པ་དང་།སྤྱི་ཚོགས་ཀྱི་ཕན་ནུས་བཟང་པོ་ཐོན་ཁར་སྤྱི་ཚོགས་ལས་རིགས་ཁག་གི་གདེང་འཇོག་ཀྱང་བཟང་པོ་ཐོབ་ཡོད།